ຜົນງານການຄົ້ນຄວ້າວິໄຈ
ການພັັັັດທະນາຊຸດການສອນວິຊາພູມສາດ ສຳລັບນັກຮຽນມັດທະຍົມຊັ້ນ ມ.3 ໂຮງຮຽນມັດທະຍົມສຶກສາສົມບູນໂພນໂຮງ ເມືອງໂພນໂຮງ ແຂວງວຽງຈັນ.
ການຄົ້ນຄ້ວາວິທະຍາສາດຄັ້ງນີ້ ຄະນະຜູ້ຄົ້ນຄ້ວາໄດ້ຄົ້ນຄ້ວາຫົວຂໍ້: ການພັດທະນາຊຸດການສອນວິຊາພູມສາດ ສຳຫຼັບນັກຮຽນມັດທະຍົມຊັ້ນ ມ.3 ໂຮງຮຽນມັດທະຍົມສຶກສາສົມບູນໂພນໂຮງ ເມືອງໂພນໂຮງ ແຂວງວຽງຈັນ. ຊຶ່ງໄດ້ທົດລອງເຄື່ອງມືຄື ການລົງສອນຕົວຈິງໃນຫ້ອງຮຽນເພື່ອຫາປະສິດທິພາບຂອງຊຸດການສອນໃຫ້ໄດ້ຕາມເກນມາດຕາຖານ E1/E2 ທີ່ກຳນົດໄວ້80/80.
ກຸ່ມຕົວຢ່າງ ເປັນນັກຮຽນຊັ້ນມັດທະຍົມຊັ້ນມ.3 ພາກຮຽນທີ 2 ສົກຮຽນ 2012-2013 ຈຳນວນ 37 ຄົນ ໂຮງຮຽນມັດທະຍົມສຶກສາສົມບູນໂພນໂຮງ ເມືອງໂພນໂຮງ ແຂວງວຽງຈັນເຄື່ອງມື ທີ່ນຳໃຊ້ເຂົ້າໃນການຄົ້ນຄ້ວາຄື ການພັດທະນາຊຸດການສອນວິຊາພູມສາດເລື່ອງ ພູມສາດທຳມະຊາດ, ພູມສາດສັງຄົມ ແລະເສດຖະກິດຂອງປະ ເທດມຽນມາ ແລະປະເທດກຳປູເຈຍ. ສຳຫຼັບນັກຮຽນມັດທະຍົມຊັ້ນ ມ.3 ໂຮງຮຽນມັດທະຍົມສຶກສາສົມບູນໂພນໂຮງມີແບບທົດສອບກ່ອນຮຽນ, ກິດຈະກຳລະຫວ່າງຮຽນ ແລະແບບທົດສອບຜົນສຳເລັດຫຼັງການຮຽນ, ວິຊາພູມສາດຈຳນວນ 4 ຊຸດ ມີຈຳນວນ 40 ຂໍ້ ພ້ອມທັງ ແບບປະເມີນໜ້າຫ້ອງຮຽນຂອງນັກຮຽນ ແລະແບບປະເມີນການເຮັດວຽກຂອງນັກຮຽນໃນລະຫວ່າງການເຮັດກິດຈະກຳລະຫວ່າງຮຽນ. ສອນ ຈຳນວນ 4 ຄາບ, ຄາບລະ 120 ນາທີ ວິທີວິເຄາະແບບທົດລອງຫາຄ່າສະເລັ່ຍ, ຄ່າສ່ວນຮ້ອຍ, ຫາຄ່າບ່ຽງເບນມາດຕາຖານ ແລະຫາຄ່າປະສິດທິພາບຂອງຊຸດການສອນແຕ່ລະຊຸດ ແລະວິເຄາະຂໍ້ມູນແບບຄຸນນະພາບຈາກແບບບັນທຶກເປັນລາຍບຸກຄົນ, ແບບປະເມີນໜ້າຫ້ອງຮຽນ ແລະແບບປະເມີນການເຮັດວຽກຂອງນັກຮຽນລະຫວ່າງການເຮັດກິດຈະກຳຂອງຄູຜູ້ສອນ.
ຜົນຂອງການຄົ້ນຄ້ວາເຫັນວ່າ ການພັດທະນາຊຸດການສອນວິຊາພູມສາດທີ່ຮຽນດ້ວຍຊຸດການສອນແບບສູນການຮຽນສູງກວ່າເກນ 80/80 ທີ່ກຳນົດໄວ້ ຜົນລວມຂອງຄະແນນກິດຈະກຳລະຫວ່າງຮຽນໄດ້ 86.59 ຊຶ່ງສູງກວ່າເກນມາດຕາຖານ E1 (80) ແລະຜົນລວມຂອງຄະແນນຫຼັງຮຽນ ຫຼັງຈາກສຳເລັດການຮຽນແລ້ວໄດ້ 89.66 ຊຶ່ງສູງກວ່າເກນມາດຕາຖານ E2(80) ສະຫຼຸບແລ້ວການຫາຄ່າປະສິດທິພາບຂອງຊຸດການສອນທັງໝົດ 4 ຊຸດ ທີ່ສ້າງຂຶ້ນມີປະສິດທິພາບ 86.59/89.66 ຕາມເກນມາດຕາຖານ E1/E2 = 80/80 ທີ່ກຳນົດໄວ້.
ການທົດສອບຮູບແບບເຕັກນິກການປູກມັນຕົ້ນແບບຍືນຍົງເປັນສິນຄ້າເພື່ອລົບລ້າງຄວາມທຸກຈົນ ຂອງ 3 ຊົນຊັ້ນ (ທຸກ, ປານກາງ, ຮັ່ງມີ) ໃນ 3 ຊົນເຜົ່າຂົງເຂດຈຸດສຸມ ບ້ານບໍ ຜາເມືອງ, ເມືອງບໍລິຄັນ, ແຂວງບໍລິຄຳໄຊ
ການສຶກສາຄົ້ນຄວ້າທົດລອງນີ້ ແມ່ນເລັ່ງໃສ່ສັງເກດການຍອມຮັບເຕັກນິກໃໝ່ ແລະປະສິດທິພາບຂອງເຕັກນິກໃໝ່ຕໍ່ການປູກມັນຕົ້ນ. ການຄົ້ນຄວ້ານີ້ ແມ່ນແບບທົດສອບໃນພື້ນທີ່ຊາວກະສິກອນ, ເຊີ່ງຜູ້ທີ່ເຂົ້າຮ່ວມການທົດສອບມີ 3 ຊົນເຜົ່າ ແລະ 3 ຊົນຊັ້ນ (ທຸກ, ປານກາງ ແລະ ຮັ່ງມີ) ທັງໝົດມີ 9 ຄອບຄົວ, ເຊິ່ງແຕ່ລະຄອບຄົວມີເນື້ອທີ່ການທົດສອບເຄິ່ງເຮັກຕາ.
ການທົດສອບໄດ້ເລືອກເອົາເຂດຈຸດສຸມ ບ້ານບໍ ຜາເມືອງ ເມືອງ ບໍລິຄັນ ແຂວງບໍລິຄຳໄຊ, ຊື່ງໄດ້ເລີ່ມຕັ້ງແຕ່ວັນທີ 01/03/2012-30/11/2012. ບັນດາເຕັກນິກແບບຍືນຍົງມີແນວພັນມັນຕົ້ນ HB60, ຝຸ່ນຈຸລີນຊີຊີລີເກດ, ນ້ຳກະຕຸ້ນເລັ່ງ ແລະອານາໄມທ່ອນພັນມັນຕົ້ນ, ນ້ຳກະຕຸ້ນການລົງຫົວຂອງພືດ, ການຕີຄູປູກ ແລະຊ່ວງເວລາທີ່ ເໝາະສົມ. ການເກັບກຳຂໍ້ມູນບ່ອນທົດສອບປະກອບມີປະຫວັດການນຳໃຊ້ດິນ, ນ້ຳ, ສະພາບແວດລ້ອມ, ນິເວດ ກະສິກຳ, ເສດຖະກິດ-ສັງຄົມຂອງແຕ່ລະຄອບຄົວ.
ການບັນທຶກຂໍ້ມູນປະກອບມີຄວາມເຂົ້າໃຈ ແລະການຍອມຮັບເອົາເຕັກນິກໃໝ່ຂອງແຕ່ລະຄອບຄົວ. ຜົນຂອງການສຶກສາມີດັ່ງນີ້: ຊົນເຜົ່າກຶມໝຸ, ລາວລຸ່ມຜູ້ທຸກຍາກ ແລະລາວສູງຜູ້ທຸກ ແມ່ນບໍ່ຍອມຮັບເຕັກນິກໃໝ່ເທົ່າທີ່ຄວນເຫດຜົນ ພວກເຂົາບໍ່ເຄີຍໃຊ້ຝຸ່ນ ແລະນ້ຳກະຕຸ້ນຊີວະພາບມາກ່ອນ, ບໍ່ຮູ້ວ່າຈະໃສ່ແນວໃດເສັຍແຮງງານຫຼາຍ, ສິ້ນເປືອງເງິນລ້າໆ, ບໍ່ມີໃຜມາຝຶກອົບຮົມໃຫ້ຈັກເທື່ອ ແລະມັນຕົ້ນກໍງາມແລ້ວ. ລາວລຸ່ມຜູ້ຮັ່ງມີ ແລະປານກາງ ແມ່ນມີຄວາມສົນໃຈໃສ່ຝຸ່ນ ຍ້ອນເຄີຍເຫັນພີ່ນ້ອງທີ່ຢູ່ເຂດຕ່ຳໃສ່ ແລະໃຫ້ຜົນຜະຫລິດດີຫຼາຍ. ລາວສູງຜູ້ຮັ່ງມີ ແລະຜູ້ປານກາງແມ່ນມີຄວາມສົນໃຈທັງຍອມຮັບໄດ້ໄວຕໍ່ການນຳໃຊ້ບັນດາເຕັກນິກໃໝ່. ປະສິດທິພາບຜົນຜະລິດມັນຕົ້ນເຫັນວ່າຜູ້ທີ່ນຳໃຊ້ເຕັກນິກໃໝ່ແມ່ນໄດ້ຮັບຜົນຜະລິດ ຫຼາຍກວ່າໝູ່
ການຄົ້ນຄວ້າຄັ້ງນີ້ມີຈຸດປະສົງ ເພື່ອສຶກສາການມີສ່ວນຮ່ວມຂອງຜູ້ບໍລິຫານໃນການບໍລິຫານວິຊາການ ຄະ ນະວິຊາຕ່າງໆ ໃນມະຫາວິທະຍາໄລແຫ່ງຊາດ. ກຸ່ມຕົວຢ່າງໄດ້ແກ່ຜູ້ບໍລິຫານ ແລະອາຈານສອນ ທີ່ສັງກັດ ໃນ 11 ຄະນະວິຊາ ໃນມະຫາວິທະຍາໄລແຫ່ງຊາດ ສົກປີ 2010-2011.ຈໍານວນ 295 ຄົນ. ຊຶ່ງປະກອບດ້ວຍ ຜູ້ບໍລິຫານ ຈຳນວນ 71 ຄົນ ແລະ ອາຈານສອນ ຈໍານວນ 224 ຄົນ. ສໍາລັບເຄື່ອງມືທີ່ໃຊ້ໃນການຄົ້ນຄວ້າເປັນແບບສອບຖາມແບບມາດຕາສ່ວນປະມານຄ່າ ແລະ ແບບສຳພາດທີ່ມີໂຄງສ້າງ. ສະຖິຕິທີ່ໃຊ້ການວິເຄາະຂໍ້ມູນ ໂດຍຫາຄ່າຄວາມຖີ່ (F), ຄ່າສ່ວນຮ້ອຍ (P), ຄ່າສະເລັ່ຍ ( ), ຄ່າຜັນປ່ຽນມາດຕະຖານ (S.D) ແລະ ການ ພັນລະນາແລ້ວຂຽນແບບລຽງຄວາມ.
ກົນໄກການແກ້ໄຂຂໍ້ຂັດແຍ່ງທາງການຄ້າຂອງອາຊຽນ ພາຍໃຕ້ເຂດການຄ້າເສລີອາຊຽນສະບັບປະຈຸບັນ ຖືໄດ້ວ່າຍັງມີເນື້ອໃນທີ່ບໍ່ຄົບຖ້ວນໃຫ້ກັບພາກສ່ວນເອກະຊົນ ເພື່ອເປັນບ່ອນອີງ ໃນການປົກປ້ອງສິດຜົນປະໂຫຍດ ທາງການຄ້າຂອງເຂົາເຈົ້າ. ເຖິງວ່າບັນດາລັດສະມາຊິກຂອງອາຊຽນ ຈະຮັບຮອງກົນໄກການແກ້ໄຂຂໍ້ຂັດແຍ່ງສະບັບປັບປຸງ ໃນປີ2004 ແຕ່ມາຮອດປະຈຸບັນ ກໍຍັງບໍ່ທັນມີປະເທດສະມາຊິກອາຊຽນໃດຮ້ອງຂໍນຳໃຊ້ກົນໄກດັ່ງກ່າວ. ໃນທາງປະຕິບັດ, ສະມາຊິກອາຊຽນ ນິຍົມນຳໃຊ້ວິທີການທາງການທູດ ດ້ວຍການເຈລະຈາ ເພື່ອແກ້ໄຂຂໍ້ຂັດແຍ່ງທາງການຄ້າ. ເຖິງແນວໃດກໍຕາມ; ວິທີການດັ່ງກ່າວ ສ້າງອຸປະສັກຫຼາຍຢ່າງຕໍ່ການດຳເນີນການແກ້ໄຂບັນຫາຂໍ້ຂັດແຍ່ງ ລະຫວ່າງລັດຖະບານກັບພາກສ່ວນເອກະຊົນ. ໃນທາງກົງກັນຂ້າມ, ກົນໄກການແກ້ໄຂຂໍ້ຂັດແຍ່ງທາງການຄ້າຂອງນາບຕ້າ (NAFTA) ໝວດທີ 19 ເຊິ່ງໄດ້ເປີດໂອກາດໃຫ້ພາກສ່ວນເອກະຊົນ ພາກສ່ວນທີ່ໄດ້ຮັບຄວາມເສັຍຫາຍຈາກການລະເມີດທາງການຄ້າ ໂດຍສະເພາະການວາງມາດຕະການການຕໍ່ຕ້ານການທຸ້ມຕະຫຼາດ ແລະການຖົມຂຸມຂອງລັດຖະບານຜູ້ນຳເຂົ້າ ໄດ້ປົກປ້ອງສິດຜົນປະໂຫຍດຂອງເຂົາເຈົ້າໄດ້ເຕັມທີ່. ພາກສ່ວນເອກະຊົນສາມາດດຳເນີນການຮ້ອງຟ້ອງລັດຖະບານ ຜູ້ລະເມີດລະບຽບການທາງການຄ້າສາກົນ ໂດຍສະເພາະລັດຖະບານຜູ້ນຳເຂົ້າໄດ້ໂດຍກົງ. ສະນັ້ນ; ພາກສ່ວນເອກະຊົນສາມາດປົກປ້ອງສິດຜົນປະໂຫຍດທາງການຄ້າຂອງເຂົາເຈົ້າໄດ້ຢ່າງມີປະສິດ ທິພາບ. ນອກຈາກນີ້; ການມີສ່ວນຮ່ວມຂອງພາກສ່ວນເອກະຊົນໃນກົນໄກການແກ້ໄຂຂໍ້ຂັດແຍ່ງທາງການຄ້າ ທີ່ກຳນົດໃນນາບຕ້າໝວດທີ 19 ເຊິ່ງເປັນຂະບວນການຍຸຕິທຳເປັນຜົນດີຕໍ່ທັງລັດຖະບານ ແລະພາກສ່ວນເອກະຊົນ. ກ່າວໂດຍຫຍໍ້;ການມີສ່ວນຮ່ວມຂອງພາກສ່ວນເອກະຊົນໃນນາບຕ້າໝວດທີ 19 ຊ່ວຍໃຫ້ການດຳເນີນການພິຈາ ລະນາແກ້ໄຂ ບັນຫາທາງການຄ້າມີຄວາມສະດວກວ່ອງໄວ ແລະມີປະສິດທິພາບຫຼາຍຂຶ້ນ. ເຖິງແນວໃດກໍຕາມ, ການ ມີສ່ວນຮ່ວມຂອງພາກສ່ວນເອກະຊົນ ແມ່ນປາສະຈາກບໍ່ໄດ້ຂໍ້ເສັຍ ເນື່ອງຈາກການໃຫ້ສິດພາກສ່ວນເອກະຊົນໃນການຢືນຟ້ອງຄະດີໄດ້ໂດຍກົງຈະເປັນການຫຼຸດອຳນາດ ໃນການພິຈາລະນາວິທີການດຳເນີນການແກ້ໄຂຂໍ້ຂັດແຍ່ງ, ການແກ້ໄຂຂໍ້ຂັດແຍ່ງກໍຈະມີລັກສະນະປະເຊີນໜ້າ ແລະບໍ່ປະນິປະນອມ, ຈຳນວນຄະດີກໍເພີ່ມຂຶ້ນ ແລະມີຄ່າໃຊ້ຈ່າຍໃນຂະບວນການພິຈາລະນາຫຼາຍຂຶ້ນ.
ເພື່ອບັນລຸເປົ້າໝາຍສະຫັດສະວັດ ດ້ານການພັດທະນາ 2015 ແລະເປົ້າໝາຍສູ້ຊົນເຮັດໃຫ້ລາວຫຼຸດພົ້ນອອກຈາກປະເທດດ້ອຍພັດທະນາໃນປີ 2020 ທີ່ພັກລັດຖະບານລາວໄດ້ກໍານົດໄວ້ ໃນກອງປະຊຸມໃຫຍ່ຂອງພັກປະຊາ ຊົນປະຕິວັດລາວຄັ້ງທີ VI ປີ 1996. ການຮ່ວມມືຊ່ວຍເຫຼືອທາງດ້ານການແພດຈາກອົງການສາກົນ ແລະຕ່າງ ປະເທດ ເປັນວຽກງານໜຶ່ງທີ່ສຳຄັນ ໃນການປະກອບສ່ວນເຂົ້າໃນການສ້າງສາພັດທະນາ-ເສດຖະກິດສັງຄົມລາວ. ໂຄງການຂອງມະຫາວິທະຍາໄລຮີວຄີວ, ໂອກີນາວາ ກໍເປັນໂຄງການຮາກຫຍ້າ (Grass Root) ໜຶ່ງ ທີ່ໃສ່ຊື່ວ່າ: “ໂຄງການແຂ້ວສະອາດ”, ຊຶ່ງໄດ້ຮັບທຶນຈາກລັດຖະບາຍີ່ປຸ່ນມາປະຕິບັດຢູ່ໂຮງຮຽນປະຖົມສົມບູນດອນກອຍ ແລະໂຮງ ຮຽນປະຖົມສົມບູນໂພນປ່າເປົ້າ, ເມືອງສີສັດຕະນາກ, ນະຄອນຫຼວງວຽງຈັນ. ຜ່ານຜົນການວິໄຈຂໍ້ມູນທີ່ເກັບກຳເຫັນວ່າ ອັດຕາສ່ວນເປັນແຂ້ວແມງຂອງເດັກນັກຮຽນ ມີການລຸດລົງເຖິງ 36% ແລະໄດ້ສ້າງໃຫ້ມີໂຮງຮຽນຕົວແບບທາງດ້ານການຮັກສາແຂ້ວຢູ່ໂຮງຮຽນປະຖົມດອນກອຍ. ພ້ອມນັ້ນ, ໄດ້ສ້າງໃຫ້ຄູສອນມີຄວາມສົນໃຈຫຼາຍໃນການຮັກສາປ້ອງກັນພະຍາດແຂ້ວແມງ ແລະເຂົ້າໃຈເຖິງບັນຫາສາຍເຫດທີ່ພາເປັນແຂ້ວແມງ, ຮູ້ວິທີແນະນຳການຖູແຂ້ວປ້ອງກັນແຂ້ວແມງໃຫ້ເດັກນັກຮຽນເກືອບ 98%. ຕາມການສັງເກດຂອງຄູຕໍ່ເດັກນັກຮຽນເຫັນວ່າເດັກນັກຮຽນມີແນວຄິດປ່ຽນແປງດີຂຶ້ນຫຼາຍເຖິງ 80%. ຕາມການສັງເກດຂອງຜູ້ປົກຄອງເດັກ ຕໍ່ເດັກນັກຮຽນຢູ່ໂຮງຮຽນປະຖົມດອນກອຍ ອັດຕາສ່ວນທີ່ມີແນວຄິດຈິດສຳນຶກປ່ຽນແປງມີສູງກວ່າ 71%.
ໂຄງການດັ່ງກ່າວຍັງໄດ້ສົ່ງຜົນສະທ້ອນເຖິງຄອບຄົວຂອງເດັກ, ຢູ່ພາຍໃນຄອບຄົວມີແນວຄິດສຳນຶກປ່ຽນແປງຫຼາຍເຖິງ 78%. ຄວາມເໝາະສົມຂອງໂຄງການກໍມີອັດຕາສ່ວນທີ່ເຫັນວ່າສູງກວ່າ 50%. ຄູ ແລະ ຜູ້ປົກຄອງເດັກ ຍັງມີຄວາມຕ້ອງການເພື່ອຢາກໃຫ້ໂຄງການສືບຕໍ່ມີອັດຕາສ່ວນສູງເຖິງ 77,8%. ພ້ອມນີ້ຜູ້ປົກຄອງເດັກຂອງໂຮງຮຽນທັງສອງແຫ່ງເຫັນວ່າມີຄວາມສຳຄັນສູງໃນອານາຄົດ, ຊຶ່ງຢູ່ໂຮງຮຽນປະຖົມດອນກອຍມີອັດຕາສ່ວນ 88% ແລະຢູ່ໂຮງ ຮຽນປະຖົມໂພນປ່າເປົ້າມີອັດຕາສ່ວນ 77%. ໂຄງການແຂ້ວສະອາດເປັນໂຄງການໜຶ່ງທີ່ສຳຄັນ ໃນການຮ່ວມມືກັບສາກົນ ເປັນຕົ້ນແມ່ນການຮ່ວມມືຊ່ວຍເຫຼືອຈາກປະເທດຍີ່ປຸ່ນ ກໍຄືມະຫາວິທະຍາໄລຮີວຄີວ ເພື່ອຕອບສະໜອງຄວາມຕ້ອງການແກ່ເດັກນັກຮຽນຊັ້ນປະຖົມ ໃນການວຽກງານຮັກສາສຸຂະພາບຢູ່ໂຮງຮຽນ ແລະຂະຫຍາຍໄປສູ່ຊຸມຊົນ, ຊຶ່ງຈະໄດ້ບົດຮຽນໃນການປັບປຸງການບໍລິການຮັກສາສຸຂະພາບ ແລະແຜນງານການສ້າງບຸກຄາລະກອນ, ເປັນພື້ນຖານຂອງການສະໜັບສະໜູນ ແລະສະໜອງຂໍ້ມູນໃນການສ້າງລະບົບການຮັກສາສຸຂະພາບ ຢູ່ໂຮງຮຽນປະຖົມທົ່ວປະເທດໃນອານາຄົດ. ນອກຈາກນັ້ນ, ໂຄງການຍັງໄດ້ຮ່ວມກັນສຶກສາຄົ້ນຄວ້າລົງເລິກທາງດ້ານວິຊາການ, ການພັດທະນາຊັບພະຍາກອນມະນຸດ.
ໂຄງການດັ່ງກ່າວ ເຖິງວ່າຈະເປັນຂະໜາດໜ້ອຍ ແຕ່ໄດ້ສ້າງໃຫ້ມີການຮ່ວມມືຊ່ວຍເຫຼືອກັນຢ່າງຕໍ່ເນື່ອງ ແລະມີການຂະຫຍາຍໄປສູ່ວຽກງານອື່ນໆທີ່ຈະເປັນເງື່ອນໄຂ ຊ່ວຍປະຕິບັດຕາມແຜນນະໂຍບາຍ ເພື່ອແນໃສ່ບັນລຸເປົ້າໝາຍແຫ່ງການພັດທະນາສະຫັດສະວັດ 2015 ແລະບັນລຸເປົ້າ ໝາຍຂອງລາວເພື່ອການລຸດພົ້ນອອກຈາກປະ ເທດດ້ອຍພັດທະນາໃນປີ 2020 ຂອງ ສປປ ລາວ. ເຖິງຢ່າງໃດກໍຕາມ, ຜົນການສຶກສານີ້ຈະຊ່ວຍໃຫ້ແນວທາງນະໂຍບາຍການຮ່ວມມືຊ່ວຍເຫຼືອຕໍ່ລາວ ແລະການຮັບການຮ່ວມມືຊ່ວຍເຫຼືອຈາກຕ່າງປະເທດໃຫ້ມີປະສິດທິຜົນສູງຂຶ້ນກວ່າເກົ່າ.
ເນື່ອງຈາກມີຜົນກະທົບຕໍ່ສິ່ງແວດລ້ອມຫຼາຍຂອງການຜະຫຼິດກະແສໄຟຟ້າໃນໂຮງໄຟຟ້າຂະໜາດໃຫຍ່, ການໃຊ້ປະໂຫຍດຈາກແຫຼ່ງພະລັງງານນ້ຳຂະໜາດນ້ອຍຈຶງມີຄວາມເໝາະສົມຫຼາຍກວ່າໃນອະນາຄົດ ແລະ ເຄື່ອງສູບນໍ້າຂະໜາດນ້ອຍຈະເປັນທາງເລືອກທີດີສຳຫຼັບໃຊ້ໃນໂຮງໄຟຟ້າພະລັງງານນໍ້າຂະໜາດນ້ອຍ ດັງກ່າວ. ບົດຄວາມນີ້ຈຶ່ງມີຈຸດມຸ່ງໝາຍເພື່ອນຳສະເໜີການຄິດໄລ່ຫາປະສິດຕິພາບການທຳງານ, ຂໍ້ມູນທີໄດ້ຈາກການທົດລອງແລະຄຸນລັກສະນະການທໍາງານຂອງເຄື່ອງສູບນໍ້າແຮງຖ່ວງໜີສູນຂະ ໜາດນ້ອຍ ລຸ່ນ 65-40-264 ທີເຮັດວຽກໃນເງື່ອນໄຂຂອງກົງຫັນ ສຳຫຼັບແຫຼ່ງພະລັງງານນ້ຳຂະໜາດນ້ອຍ. ໃນການທົດລອງໄດ້ມີການຈຳລອງແຫຼ່ງນ້ຳທີມີເຮດຄວາມດັນຕັ່ງແຕ່ 80-150 kN/m2 (8-15 m H2O) ໂດຍໃຊ້ເຄື່ອງສູບອີກເຄື່ອງໜຶ່ງເຮັດໜ້າທີປ້ອນນ້ຳໃຫ້ກັບຊຸດທົດລອງ. ຈາກຜົນຂອງການສຶກສາພົບວ່າເຄື່ອງສູບນ້ຳດັ່ງກ່າວສາມາດນຳໃຊ້ເປັນກົງຫັນນ້ຳໄດ້ ໂດຍຄ່າປະສິດຕິພາບສູງສຸດຈາກການທົດລອງ ( ) ເທົ່າກັບ 40.89 % ກົງກັບອັດຕາການໄຫຼຂອງນ້ຳ 0.279m3/minແລະຄວາມສູງຂອງນ້ຳໂຕນ 15.78 m.
ບົດຄວາມອື່ນ ໆ...
- ຈະບໍລິຫານການນຳໃຊ້ນໍ້າເຊືອດແນວໃດເພື່ອຫຼີກລ້ຽງພາວະຂາດແຄນນໍ້າ ໃນອະນາຄົດຢູ່ໝູ່ບ້ານຮອງຮັບ ແລະ ໝູ່ບ້ານຍົກຍ້າຍຈັດສັນ
- ສຶກສາທິດທາງການໄຫຼຂອງນ້ຳໃຕ້ດິນທີ່ ບ້ານ ໂນນແກ້ວ ແລະບ້ານ ໂນນຂີ້ເຫຼັກ ເມືອງ ສີໂຄດຕະບອງ ນະຄອນຫຼວງວຽງຈັນ
- ສຶກສາປັດໄຈທີ່ສົ່ງຜົນຕໍ່ການເຕີບໂຕຂອງວິສາຫະກິດຂະຫນາດນ້ອຍ ແລະ ກາງ: ກໍລະນີສຶກສາ ແຂວງສະຫວັນນະເຂດ ແລະ ແຂວງຈຳປາສັກ
- ສຶກສາປັດໄຈທີ່ເປັນຜົນກະທົບຕໍ່ການຮຽນຮູ້ຂໍ້ມູນຂ່າວສານເພື່ອນໍາມາຂຽນບົດ ວິທະຍານິພົນ ຂອງນັກສຶກສາ ປະລິນຍາໂທ, ປະລິນຍາເອກ ມະຫາວິທະຍາໄລແຫ່ງຊາດ
- ສາເຫດທີ່ພາໃຫ້ເກີດຂໍ້ຂັດແຍ່ງທີ່ດິນ, ກໍລະນີສຶກສາແຂວງວຽງຈັນ
- ທັດສະນະຄວາມຄິດເຫັນ ຂອງນັກກົດຫມາຍຕໍ່ກັບການເພີ່ມຂຶ້ນຂອງຄະດີແພ່ງ
- ປັບປຸງກົນໄກການຊົມໃຊ້ໄຟຟ້າເຂົ້າໃນການພັດທະນາຢູ່ ສປປ ລາວ
- ຜົນກະທົບຈາກການປ່ອຍສິນເຊື່ອຂອງທະນາຄານສົ່ງເສີມກະສິກຳສາຂາຄຳມ່ວນຕໍ່ລາຍໄດ້ຈາກຜົນຜະລິດກະສິກຳຂອງຄົວເຮືອນຢູ່ເມືອງໜອງບົກ, ແຂວງຄຳມ່ວນ
- ຜົນກະທົບຈາກການເໜັງຕີງຂອງອັດຕາແລກປ່ຽນຕໍ່ກັບເງິນເຟີ້ໃນ ສປປ ລາວ
- ຜູ້ບໍລິຫານລະດັບກາງ: ບໍລິຫານການປ່ຽນແປງໃນ ສະຖາບັນ ການສຶກ ສາຊັ້ນສູງຂອງລາວ
- ພືດເປັນຢາໃນເຂດອະນຸລັກບ້ານ ທ່າຊ້າງ ເມືອງປາກງື່ມ ນະຄອນຫຼວງວຽງຈັນ
- ມາດຕະການທາງກົດໝາຍເພື່ອແກ້ໄຂຜົນກະທົບຈາກນ້ຳເປື້ອນຂອງໂຮງງານອຸດສາຫະກຳ ສຶກສາກໍລະນີ ໂຮງງານເກືອໂປຕັດ ຢູ່ເມືອງທ່າແຂກ ແລະ ໜອງບົກ ແຂວງ ຄຳມ່ວນ
- ວັດແທກປະລິມານຄາບອນໄດອອກໄຊ (CO2) ຈາກລົມຫາຍໃຈຂອງຄົນດ້ວຍຫຼັກການສະເປັກໂຕຼສະໂກປີການດູດກືນໂດຍໃຊ້ DFB ເລເຊີ
- ອະນຸກົມວິຖານຂອງພືດເຄືອໃນເຂດຖໍ້າກອງລໍ, ເມືອງຄູນຄໍາ ແຂວງຄໍາມ່ວນ
- ຜົນກະທົບຂອງການຮຽນຫຼາຍສາຂາຕໍ່ລາຍຮັບ
- Prediction of Biodiesel Properties by Blending Rule with a Consistent set of Pure Fatty Acid Properties
- Preliminary Spiked Recovery Test on Multi Residue Analyses of Organochlorine and Organophosphorus Pesticides
- Developing Standards of Vocational Teacher at Bachelor level in Lao PDR
- ການເຊື່ອມໂຍງເຂົ້າກັບສາກົນ ແລະຜົນກະທົບຂອງການເຊື່ອມໂຍງເຂົ້າກັບສາກົນ ທີ່ມີຕໍ່ການບໍລິຫານຊັບພະຍາກອນມະນຸດ ຂອງລັດວິສາຫະກິດໄຟຟ້າລາວ
- ການຍ້າຍຖິ່ນຖານຂອງຊາວໜຸ່ມຈາກຊົນນະບົດເຂົ້າສູ່ຕົວເມືອງ